VAIO Felhasználói útmutató

FAQ

#### Mi a teendő, ha nem található a kommunikációhoz használni kívánt BLUETOOTH(R)-eszköz?

- Csökkentse a VAIO számítógép és a BLUETOOTH-eszköz közötti távolságot 10 méter alá.
  Ha a számítógép több mint 10 méterre van a BLUETOOTH-eszköztől, a kommunikáció nem lehetséges.
  A számítógép és a BLUETOOTH-eszköz közötti kommunikációs hatótávolságot befolyásolják a két eszköz közötti akadályok vagy falak, a rádiójel minősége, illetve a használt alkalmazás is. Előfordulhat, hogy 10 méteren belül sem jön létre a kommunikáció. Ilyen esetben vigye távolabb a számítógépet az akadálytól, vagy helyezze közelebb az eszközhöz.

- Ellenőrizze, hogy a BLUETOOTH funkció be van-e kapcsolva az eszközön, amelyikkel kommunikálni szeretne, és hogy az eszköz nincs-e energiatakarékos üzemmódban.

- Ellenőrizze, hogy engedélyezve van-e a BLUETOOTH funkció az eszközön, amelyikkel kommunikálni szeretne.
  Bővebb információt az adott eszköz útmutatójában talál.

- Ha a használni kívánt eszköz egy másik BLUETOOTH-eszközzel kommunikál, előfordulhat, hogy nem érhető el, vagy éppen nem tud kapcsolódni a VAIO számítógéphez.