VAIO Felhasználói útmutató

FAQ

#### Mi a teendő, ha nem tudom kikapcsolni a VAIO számítógépet?

- Az alább leírt módszerek bármelyikét követve lépjen ki minden futó alkalmazásból, majd próbálja ismét kikapcsolni a VAIO számítógépet.

- Húzza az alkalmazást a képernyő felső közepétől az alsó közepe felé. [Részletek]

- Nyomja meg az Alt+F4 billentyűkombinációt.
  Ha vannak elmentetlen adatok, a megerősítési kérelemnél mentse el őket.
  Nyomja meg az Alt+F4 billentyűkombinációt, amíg a A Windows leállítása (Shut Down Windows) ablak meg nem jelenik, válassza a Leállítás (Shut down) lehetőséget a legördülő listából, majd válassza a OK lehetőséget.

- Ha nemrégiben valamilyen alkalmazást telepített VAIO számítógépére, ellenőrizze, hogy az megfelelően működik-e, az általa használt adatok rendben vannak-e, és győződjön meg arról is, hogy helyesen használta az alkalmazást.

- Lépjen kapcsolatba az alkalmazás kiadójával, vagy forduljon a megfelelő technikai ügyfélszolgálathoz.

- Ha csatlakoztatott VAIO számítógépéhez valamilyen perifériás eszközt, például nyomtatót vagy egy USB-eszközt, illetve ha a számítógép hálózathoz csatlakozik, akkor válasszon le minden perifériát, bontsa a hálózati kapcsolatot, majd kapcsolja ki a számítógépet.
  Amíg a számítógép valamilyen perifériás eszközzel vagy a hálózattal kommunikál, a Windows nem engedélyezi a számítógép kikapcsolását. Ezenkívül néhány perifériás eszköz illesztőprogramja nem támogatja a számítógép kényszerített leállítását.

- Ha a számítógép képernyője nem változik (lefagyott), nyomja meg egyszerre a Ctrl+Alt+Delete billentyűket, majd válassza a (Leállítás (Shut down)) elemet a számítógép képernyőjének jobb alsó sarkában, majd válassza a Leállítás (Shut down) lehetőséget.

- Ha VAIO számítógépe a beállítások folyamatban levő mentésére vagy a leállításra figyelmeztető üzenetnél fagy le, kövesse sorra az alábbi eljárásokat.

- Nyomja meg az Enter billentyűt.
  Várjon egy kicsit.

- Ha a probléma továbbra is fennáll, nyomja meg a Ctrl+Alt+Delete billentyűket.
  Várjon egy kicsit.

- Ha a fentiek elvégzése után még mindig nem tudja kikapcsolni VAIO számítógépét, járjon el a következők szerint.
  Kérjük, vegye figyelembe, hogy az alábbi módszerek a nem mentett adatok sérüléséhez vezethetnek. A következő műveletek elvégzése előtt bontsa a számítógép hálózati kapcsolatát.

- Nyomja meg egyszerre a Ctrl+Alt+Delete billentyűket, majd válassza a (Leállítás (Shut down)) elemet a számítógép képernyőjének jobb alsó sarkában, majd válassza a Leállítás (Shut down) lehetőséget.

- Tartsa lenyomva négy másodpercnél hosszabb ideig a (Főkapcsoló (Power)) gombot.

- Húzza ki a tápegység kábelét, és vegye ki az akkumulátort VAIO számítógépéből.