VAIO Felhasználói útmutató

Task

# A VAIO számítógép kikapcsolása

Hogy elkerülje a nem mentett adatok elvesztését, hajtsa végre megfelelően VAIO számítógépének kikapcsolását.

1. Mentse az adatokat, és zárjon be minden futó alkalmazást.

1. Kapcsolja ki a VAIO számítógépéhez csatlakoztatott perifériás eszközöket.

1. Nyissa meg a [Részletek] gombsávot, majd válassza a Beállítások (Settings) gombot.

1. Válassza a Főkapcsoló (Power), majd a Leállítás (Shut down) lehetőséget.

VAIO számítógépe rövid időn belül automatikusan kikapcsol, a zöld tápellátás jelzőfény pedig kialszik.
Az LCD-képernyő lecsukása előtt győződjön meg arról, hogy a tápellátás jelzőfény valóban kialudt.
Megjegyzés

- A helytelenül végrehajtott kikapcsolás a nem mentett adatok elvesztését vagy akár a VAIO számítógép meghibásodását is okozhatja.

- Ha VAIO számítógépét teljes mértékben le kívánja választani a hálózati tápellátásról, kapcsolja ki a számítógépet, majd húzza ki a tápkábelt a fali aljzatból.

## A VAIO számítógép teljes leállítása

A VAIO számítógép az ACPI S5 üzemmódba helyezéssel állítható le teljesen. Ebben az üzemmódban az indítási folyamat tovább tart a szokásosnál.

1. Mentse az adatokat, és zárjon be minden futó alkalmazást.

1. Kapcsolja ki a VAIO számítógépéhez csatlakoztatott perifériás eszközöket.

1. Nyissa meg a [Részletek] gombsávot, majd válassza a Beállítások (Settings) gombot.

1. Válassza a Főkapcsoló (Power) lehetőséget, tartsa lenyomva a Shift billentyűt, majd válassza a Leállítás (Shut down) lehetőséget.

VAIO számítógépe rövid időn belül automatikusan kikapcsol, a zöld tápellátás jelzőfény pedig kialszik.
Tipp

- Az ACPI (Advanced Configuration and Power Interface) a PC-/AT- kompatibilis eszközök és eszközkonfigurációk nyílt iparági energiagazdálkodási specifikációja. S5 módban a VAIO számítógép rendszere alvó üzemmódban, szoftveresen kikapcsolt állapotban van.

Kapcsolódó témák
A VAIO számítógép bekapcsolása
A VAIO számítógép újraindítása
Az Alvó állapot üzemmód használata
Az áramforrás használatával kapcsolatos megjegyzések